**ПРОТОКОЛ № 27**

Днес, 13.11.2016 г.от 23.35 ч., се проведе заседание на Районната избирателна комисия - Сливен при следния:

ДНЕВЕН РЕД:

|  |
| --- |
| 1.Проект на решение относно: Анализ и корекция в окончателния (финалния) протокол на СИК 2120 00 029 и СИК № 2120 00 006, получени от машината за гласуване при машинно гласуване. |

На заседанието присъстват 13: Росица Василева Тодорова, Мария Асенова Чомпова, Димитър Любозаров Въндев, Фатме Фикретова Мустафова, Любомир Асенов Захариев Валентина Спирова Георгиева, Николай Господинов Сандев, Радка Тодорова Пенева, Севда Хюсеинова Османова, Росица Колева Колева, Стела Стоянова Данчева, Нели Тодорова Драгнева и Георги Станчев Атанасов.

Отсъстват: няма

Заседанието бе открито в 23.35 часа и председателствано от госпожа РОСИЦА ВАСИЛЕВА ТОДОРОВА - председател на комисията.

За водене на протокола бе определена г-жа Фатме Фикретова Мустафова.

ПРЕДСЕДАТЕЛЯТ РОСИЦА ТОДОРОВА - запозна комисията с предложения

дневен ред, включващ разглеждане на:

|  |
| --- |
| 1.Проект на решение относно: Анализ и корекция в окончателния (финалния) протокол на СИК 2120 00 029 и СИК № 2120 00 006, получени от машината за гласуване при машинно гласуване. |

Други предложения или допълнения по дневния ред нямаше и председателят подложи на гласуване проекта за дневен ред, както по-горе.

ГЛАСУВАЛИ: 13: Росица Василева Тодорова, Мария Асенова Чомпова, Димитър Любозаров Въндев, Фатме Фикретова Мустафова, Любомир Асенов Захариев Валентина Спирова Георгиева, Николай Господинов Сандев, Радка Тодорова Пенева, Севда Хюсеинова Османова, Росица Колева Колева, Стела Стоянова Данчева, Нели Тодорова Драгнева, и Георги Станчев Атанасов.

13 -„За“; 0 – „Против“

Предложението бе прието с пълно мнозинство.

**По т.1 от Дневния ред**

Г-жа Росица Тодорова уведоми комисията за установени несъответствие между въведените данни от машинното гласуване от външната преносима памет и тези от протокола с резултатите на СИК 2120 00 029 и на СИК № 2120 00 006, съответно 2 броя гласове и един брой глас в повече от положените подписи в избирателните списъци на цитираните секции.

Думата беше дадена на г-жа Севда Османова да докладва за следното: Секционни избирателни комисии с № 2120 00 006 и № 2120 00 029 са определени за такива, в които се провежда машинно гласуване. При въвеждането на данните от протоколите на тези СИК при приемането им от РИК Сливен се установи несъответствие между въведените данни от машинното гласуване от външната преносима памет и тези от протокола, както следва – 2 броя гласове в СИК 2120 00 029 и един глас в СИК № 2120 00 006. От извършения анализ на грешките се установи наличие на грешка относно броя на положените в избирателните списъци подписи и броя на гласовете от разпечатката от машината. Бяха представени писмени обяснения от членовете на посочените по-горе СИК, в които е посочена идентична причина за наличието на това разминаване. Тези обяснения са отразени и върху хартиената разпечатка от машината за гласуване за двете секции, поотделно. И в двете СИК са допуснали избирателите да гласуват втори път, тъй като самите гласоподаватели са сигнализирали за допусната от тях грешка при изразяване на вота си, а именно гласуване с празен вот.

Председателят на комисията обясни, че съгласно Методически указания на ЦИК, приети с решение № 3893-ПВР/НР от 29 октомври 2016г., РИК след анализ на ситуацията и въз основа на така изразените писмени обяснения на представителите на двете секции, следва да приеме решение, с което да се коригират данните, които да се впишат в протоколите на СИК 2120 00 029 и СИК 2120 00 006 (приложение № 87-хм-ПВР и това решение да се предостави на отговорника на Изчислителния пункт.

Председателят подложи на гласуване и комисията прие единодушно следното решение:

1.Допуска следната корекция в окончателния (финалния) протокол на СИК 2120 00 029, получен от машината за гласуване , както следва:

Записът в т.5 б) „Брой на потвърдените гласове от машинно гласуване“ да се впише в протокол Приложение № 87-хм-ПВР  като **212 (двеста и дванадесет)**

Записът в т.6 б)  “ Брой на празните гласове от машинно гласуване“ да се впише в протокол Приложение № 87-хм-ПВР като **2 (два**).

2.Допуска следната корекция в окончателния (финалния) протокол на СИК 2120 00 006, получен от машината за гласуване , както следва:

Записът в т.5 б) „Брой на потвърдените гласове от машинно гласуване“ да се впише в протокол Приложение № 87-хм-ПВР  като **129 (сто двадесет и девет)**

Записът в т.6 б)  “ Брой на празните гласове от машинно гласуване“ да се впише в протокол Приложение № 87-хм-ПВР като **0 (нула**).

ГЛАСУВАЛИ: 13: Росица Василева Тодорова, Мария Асенова Чомпова, Димитър Любозаров Въндев, Фатме Фикретова Мустафова, Любомир Асенов Захариев Валентина Спирова Георгиева, Николай Господинов Сандев, Радка Тодорова Пенева, Севда Хюсеинова Османова, Росица Колева Колева, Стела Стоянова Данчева, Нели Тодорова Драгнева, и Георги Станчев Атанасов.

13 -„За“; 0 – „Против“

Предложението бе прието с пълно мнозинство

Решение № 233-ПВР от 13.11.2016 г.

Други въпроси не бяха поставени и поради изчерпване на дневният ред заседанието бе закрито в 23.45 ч.

ПРЕДСЕДАТЕЛ: СЕКРЕТАР:

/Росица Тодорова/ /Фатме Мустафова/